Muloqot.Uz Chrome brauzeri uchun “Zo‘r!” plaginini ishga tushirdi

Muloqot.Uz O‘zbekiston saytlari ichida birinchi bo‘lib Google Chrome uchun “Zo‘r!” plaginini ishga tushirdi.

 Muloqot.Uz'ning “Zo‘r!” plagini
Plagin tugmacha ko‘rinishida bo‘lib, u foydalanuvchilarga internet-sahifalarni Muloqot.Uz'dagi do‘stlari bilan shu zahotiyoq ulashish imkoniyatini beradi. Shu bilan birga, plagin ushbu sahifani kim necha bor ulashgani haqidagi ma’lumotni ham ko‘rsatib turadi.

 “Zo‘r!” plaginini Google'ning onlayn-do‘konidan bepul ko‘chirib olishingiz mumkin
Plagin Google'ning onlayn-do‘koniga joylashtirilgan bo‘lib, uni Google Chrome brauzeri foydalanuvchilari bepul ko‘chirib olishlari mumkin (ko‘chirib oling). Plaginni ishlab chiqishda Muloqot.Uz xodimlari — Baxtiyor Mahsudov (loyiha menejeri) va Ruslan Rustamov (dasturchi) ishtirok etdilar.
Eslatib o‘tamiz, 2012-yil iyul oyida Muloqot.Uz O‘zbekiston saytlari ichida birinchi bo‘lib o‘zining ijtimoiy plaginini taqdim etgan edi. Ijtimoiy plagin sayt egalariga imkon qadar ko‘proq auditoriyani jalb etish imkonini bersa, o‘quvchilar bir tugmani bosish orqali ijtimoiy tarmoqlarda o‘zlariga ma’qul kelgan axborot bilan bo‘lishishlari mumkin. Hozirda tugmacha “Kun”, “MyTube” va boshqa bir qator saytlarda ishlayapti.
P.S. Plagin bo‘yicha talab va takliflaringizni info@simple.uz email manziliga yo‘llashingizni iltimos qilamiz.